За първи път бомбическите оръдия са използвани по време на Датско-пруската война през 1849 г.: в битката при Екенфьорде на 5 април 1849 г. пруските брегови батареи, разполагащи с няколко броя такива оръдия, разстрелват и запалват атаковащият гих датски 84-пушечен линеен кораб „Кристиан VIII“. В морски бой бомбическите оръдия за първи път са широко използвани в Синопското сражение през 1853 г., при това с голям ефект, макар и процента изстреляни бомби спрямо общият брой на изстреляните снари да не е много голям. Те са масово използвани в хода на Кримската война, а за поражение на небронирани кораби и брегови укрепления – до появата на осколочно-фугасните снаряди от съвременния тип през 1880-те години.